cyanic-selkie/wikianc huggingface dataset:
Rasmus Kulmala
Seuraura
Kulmala on Loimaan Rocketsin kasvatti. Hän siirtyi seuran B2-nuorista Turun Palloseuran C-nuoriin kaudeksi 2009–2010. Kulmala oli C-nuorten SM-karsinnoissa joukkueen paras maalintekijä 16 osumallaan. C-nuorten SM-sarjassa hän oli TPS:n paras pistemies ja maalintekijä tehoilla 22+28=50. Pudotuspeleissä Kulmala oli tehoilla 3+5=8 joukkueen paras pistemies tehoilla 3+5=8. Kaudella 2010–2011 hän toimi TPS:n B-nuorten varakapteenina. Kulmala oli B-nuorten SM-karsinnoissa joukkueen paras pistemies ja syöttäjä tehoilla 7+10=17, kuten myös C-nuorten SM-sarjassa tehoilla 12+19=31. Hän jakoi myös tehoilla 3+15=18 pudotuspelien pistepörssivoiton Bluesin Juuso Ikosen kanssa. Heidän tehopisteensä olivat B-nuorten SM-sarjan pudotuspelien uusi 2000-luvun ennätys, jonka Janne Puhakka rikkoi kuitenkin vuotta myöhemmin tehoilla 10+12=22. Kulmala voitti kauden päätteeksi B-nuorten SM-hopeaa. Hän pelasi kauden aikana myös kymmenen runkosarjaottelua TPS:n A-nuorissa.
Kaudella 2012–2013 Kulmala sai SM-liigassa tililleen 49 runkosarjaottelua tehden niissä tehot 3+5=8. Lähinnä kevään 2013 peleissä hän vahvisti myös TPS:n A-nuoria. Tammikuussa 2014 Kulmala teki vuoden mittaisen jatkosopimuksen TPS:n kanssa. Kaudesta 2014–2015 Kulmala pelasi ison osan lainalla Mestis-joukkue TuTossa, joka ilmoitti hänen jatkavan sen vahvuudessa loppukauden ajan tammikuun 2015 lopulla. Kaudeksi 2015–2016 Kulmala teki TuTon kanssa vuoden mittaisen sopimuksen. Hän oli pudotuspeleissä joukkueen paras maalintekijä neljällä osumallaan. Kulmala pelasi kauden aikana myös kaksi SM-liigaottelua lainalla Tapparassa marraskuussa 2015.
Kulmala siirtyi kaudeksi 2016–2017 Valko-Venäjän Ekstraligan H’K Šah’tsjor Salihorskiin. Hän voitti koko Valko-Venäjän Cupin alkusarjan piste- ja maalipörssin sekä jakoi syöttöpörssin voiton Junost Minskin Anton Jelisejenkan kanssa tehoilla 5+4=9. Kulmala pelasi runkosarjassa vain kymmenen ottelua, kunnes hän siirtyi marraskuussa 2016 loppukauden sopimuksella Puolan Polska Liga Hokejowan Orlik Opoleen. Kulmala jakoi pudotuspeleissä joukkueen sisäisen pistepörssin voiton Mike Cichyn ja Radek Meidlin kanssa tehoilla 2+3=5. Kaudeksi 2017–2018 hän siirtyi monikansallisen Erste Ligan unkarilaisjoukkue DVTK Jegesmedvékiin. Kulmala oli joukkueen kolmanneksi paras pistemies tehoilla 22+16=38. Hän jakoi liigan maalipörssin kuudennen sijan HSC Csíkszeredan Radim Valchařin kanssa. Pudotuspeleissä Kulmala oli DTVK:n paras maalintekijä seitsemällä osumallaan. Hän edusti joukkuetta kauden aikana myös Continental Cupissa.
Kesäkuussa 2018 Kulmala teki DTVK:n kanssa vuoden mittaisen jatkosopimuksen. Joukkue siirtyi kaudeksi 2018–2019 pelaamaan Slovakian Extraligaan. Hän oli tehoilla 17+25=42 DTVK:n kolmanneksi paras pistemies. Kaudeksi 2019–2020 Kulmala palasi Erste Ligaan ja siirtyi vuoden mittaisella sopimuksella Ferencvárosi TC:n joukkueeseen. Hän jakoi 29 osumallaan joukkueen sisäisen maalipörssin voiton Gergő Nagyn ja Brett Switzerin kanssa ja he jakoivat koko liigan maalipörssin neljännen sijan. Kulmala teki runkosarjassa kaikkiaan 54 tehopistettä, joilla hän oli FTC:n neljänneksi paras pistemies ja sijoittui Erste Ligan pistepörssissä kymmenenneksi. Kulmala voitti sekä liigan mestaruuden että Unkarin Cupin. Hän edusti FTC:tä kauden aikana myös Continental Cupissa. Kulmala teki heinäkuussa 2020 seuran kanssa vuoden mittaisen jatkosopimuksen.
Maajoukkueura
Kulmala pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Kulmala ei kuitenkaan pelannut itse finaaliottelussa Ruotsia vastaan loukkaannuttuaan välieräottelussa Kanadaa vastaan.
Vrams Gunnarstorpin linna
Vrams Gunnarstorpin linna on linna Bjuvin kunnassa, Skånessa, Ruotsissa.
Rasmus Kulmala
Maajoukkueura
Kulmala pelasi myös alle 18-vuotiaiden MM-kilpailuissa vuonna 2012. Hän oli tehoilla 5+4=9 Suomen toiseksi paras maalintekijä ja kolmanneksi paras pistemies. Kulmala jakoi koko turnauksen maalipörssin toisen sijan Ruotsin Filip Forsbergin sekä Kanadan Mathew Dumban ja Kerby Rychelin kanssa. Hän jakoi kolmen muun pelaajan kanssa myös pistepörssin neljännen sijan. Kulmala onnistui tekemään hattutempun alkulohkon päätösottelussa Tšekkiä vastaan. Hänet palkittiin ottelun päätteeksi Suomen parhaana pelaajana. Valmennus valitsi Kulmalan koko Suomen turnauksen yhdeksi kolmesta parhaasta pelaajasta.
Vrams Gunnarstorpin linna
Historia
Linnan rakensi alun perin tanskalainen aatelismies Jørgen Vind (1593–1644), joka rakennutti linnan alun perin metsästysmajaksi, joka oli tarkoitettu virkistyskäyttöön Ranskan inspiraation pohjalta. Linnaa alettiin rakentaa 1500-luvulla ja se valmistui todennäköisesti vuonna 1636, kun kattomaalauksesta löydettiin päivämäärä. Vuonna 1838 se siirtyi Ruotsin eduskunnan jäsenen Rudolf Tornérhjelmin (1814–1885) hallintaan. Berchin perheen jäsenet vaihtoivat sen vastineeksi Össjön linnasta ja 17 tynnyristä kultaa. Linnan nykyinen ulkoasu on peräisin 1800-luvun puolivälistä. Vrams Gunnarstorpin linna kunnostettiin perusteellisesti 1850-luvulla tanskalaisen arkkitehdin Michael Gottlieb Bindesbøllin (1800–1856) johdolla.
Rasmus Kulmala
Maajoukkueura
Kulmala pelasi myös alle 18-vuotiaiden Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011. Noista jälkimmäisenä mainittu turnaus päättyi hopeaan. Yhteensä Kulmala on pelannut 29 nuorten ja 47 poikien maaottelua.
Vrams Gunnarstorpin linna
Nykytilanne
Linnaa ympäröi kivetty sisäpiha, jossa on kahdeksankulmainen suihkulähde ja joka oli olemassa jo Linnaeuksen vieraillessa linnassa vuonna 1749. Nykyinen omistaja on Rudolf Tornerhjelm ja linna on ollut suvun omistuksessa vuodesta 1839. Nykyään linnassa asuvat Rudolf ja Amelie Tornerhjelm. Wrams Gunnarstorpin linna on luokiteltu rakennusmuistomerkiksi vuodesta 1983 ja linnan puisto kuuluu myös tämän suojelun piiriin. Linna edustaa alankomaalaista renessanssia, niin sanottua Kristian IV:n tyyliä.
Rasmus Kulmala
Muuta
Kulmala kävi Aurajoen urheilulukion.
Harry Strauss
pienoiskuva|Harry Strauss Harry "Pittsburgh Phil" Strauss (28. heinäkuuta 1909 – 12. kesäkuuta 1941) oli Murder, Inc.in palveluksessa 1930-luvulla työskennellyt palkkamurhaaja.
Strauss syntyi Brooklynissä, New Yorkissa. Hänen uskotaan surmanneen yli 30 ihmistä mm. ampumalla, hukuttamalla ja hautaamalla elävältä. Hän syyllistyi myös pahoinpitelyihin, varkauksiin ja huumausainerikoksiin.
Strauss teloitettiin lopulta sähkötuolilla 12. kesäkuuta 1941.
Friedrich Leibacher
pienoiskuva|upright|Friedrich Leibacher autosta löydetty kirje jossa on otsikko Vihan päivä Zugin mafialle. pienoiskuva|[[Kantonin neuvoston huone jossa Fritz Leibacher suoritti hyökkäyksen.]] pienoiskuva|Parlamenttitalo jossa hyökkäys tapahtui.
Friedrich Leibacher (21. heinäkuuta 1944 – 27. syyskuuta 2001) oli sveitsiläinen joukkomurhaaja. Hän surmasi 14 Zugin parlamentin jäsentä, haavoitti kahdeksaatoista muuta ja teki lopuksi itsemurhan.
Leibacher oli toiminut liikealalla ja solminut useita eroon päättyneitä avioliittoja, joista yhdestä hän sai tyttären. Vuonna 1970 Leibacher tuomittiin muutamista rikoksista 18 kuukaudeksi vankeuteen tarkkailun alaisena. Rangaistuksen suoritettuaan Leibacher jäi työttömäksi. Hän kärsi persoonallisuushäiriöstä ja alkoholismista, ja miehelle alettiin myöntää työkyvyttömyyseläkettä. Vuonna 1998 hän sai tuomion linja-autonkuljettajan uhkailusta.
Leibacher saapui 27. syyskuuta 2001 Zugin parlamenttiin poliisiksi naamioituneena. Hän oli aseistautunut, ja hän ampui yli 90 satunnaisesti kohdistettua laukausta. Lopuksi hän räjäytti pienen kotitekoisen pommin ja surmasi itsensä. Leibacher oli ilmeisesti suuttunut poliitikko Robert Bisigille, jonka uskoi olevan häntä vastaan suunnitellun "hallituksen salaliiton" takana. Hän oli yhä kuohuksissaan bussikuskin uhkailun jälkeen saamastaan kohtelusta. Bisig ei ollut paikalla joten hän selvisi ammuskelusta.
Lähteet
Zuger Attentat
Hiilineutraali polttoaine
Hiilineutraali polttoaine tarkoittaa sellaista polttoainetta, jonka tuotanto ja käyttö yhdessä eivät lisää ilmakehän hiilidioksidia, samoin kuin hiilineutraalius yleensä tarkoittaa mitä tahansa järjestelmää, jonka toiminta ei lisää ilmakehän hiilidioksidia. Jos polttoaineen tuotannon ja käsittelyn kaikissa vaiheissa on hyödynnetty hiiletöntä tai hiilineutraalia energiaa, tuotettu polttoaine on hiilineutraalia. Hiiletön polttoaine on eräs mahdollisuus oikaista hiilineutraalin polttoaineen tuotannossa. Ellei polttoaine itsessään sisällä hiiltä, ei hiilen hankkimisesta tule ongelmaa.
Hiilinegatiivisuudella tarkoitetaan hiilidioksidin poistamista ilmakehästä ja hautaamista. Hiilineutraalit polttoaineet ainoastaan korvaavat fossiilisten polttoaineiden käyttöä ja siten voivat vähentää hiilipäästöjä.
Puu on poliittisella päätöksellä nimetty hiilineutraaliksi polttoaineeksi. Toisaalta puun hiilineutraalius on kyseenalaistettu, johtuen keruu- ja jatkojalostusmenetelmissä kulutetusta energiasta. Samoin kuin puu, myös biokaasu luokitellaan hiilineutraaliksi pääasiassa raaka-aineen uusiutuvuuden ansiosta. Myös muuhun biomassaan sovelletaan vastaavaa raaka-aineen kiertoon perustuvaa luokittelua.
Polttoaineen hiilineutraaliutta ei voi suoraan päätellä polttoaineen kemiallisesta koostumuksesta. Tuotettu polttoaine voi olla hiilidioksidipäästöjen kannalta erittäin hiili-intensiivinen, mikäli tuotantoon tarvittava vety tuotetaan maakaasusta ja prosessissa tarvittava lisäenergia hankitaan polttamalla kivihiiltä tai muuta fossiilista polttoainetta. Vaikka vety onkin kemialliselta koostumukseltaan hiiletön ja muutenkin päästötön polttoaine, suurin osa maailman vedyntuotannosta perustuu maakaasun käyttöön raaka-aineena. Bioetanolikaan ei ole täysin hiilineutraali käytössä olevilla tuotantoprosesseilla. Vety olisi muuten monessa mielessä ideaalinen polttoaine, mutta sen energiatiheys tilavuuteen suhteutettuna on huono, ja siksi vedyn sijasta on haettu muita vaihtoehtoja.
Vähähiilisillä polttoaineilla kuten maakaasulla voidaan saavuttaa suhteellinen hiilipäästöjen vähennys verrattuna runsashiilisiin polttoaineisiin, mutta päästövähennysten tavoitteiden kasvaessa vähähiiliset polttoaineet eivät riitä ratkaisuksi. Monet vähähiiliset polttoaineet auttavat hyvin rikkipäästöjen vähentämisessä, mutta esimerkiksi laivateollisuudelle asetettu tavoite 50 % vähennykseen kasvihuonekaasujen päästöissä ei toteudu pelkästään vähähiilisen polttoaineen avulla.
Hiilineutraaleja polttoaineita
Puhtaasti tuotetut hiilettömät polttoaineet ovat hiilineutraaleja:
Puhtaasti tuotetut biopolttoaineet ovat hiilineutraaleja:
Hiilineutraalien polttoaineiden tuotannon teknisiä edellytyksiä
Hiilineutraalit polttoaineet eivät itsessään ole energialähteitä vaan niiden tuotantoon tarvitaan taloudellisesti edullisia ja hiilettömiä primäärienergialähteitä. Tässä varsinkin ydinenergian kehityksen ja lisärakentamisen merkitys korostuu. Ydinenergia on periaatteessa hiilineutraalia ja käytännössäkin lähes hiilineutraalia. Neljännen sukupolven ydinreaktoreiden oletetaan parantavan hiilineutraalien polttoaineiden tuotannon tehokkuutta ja kilpailukykyä. Erityisesti neljännen sukupolven reaktoreiden korkea lämpötila, energianmuunnoksen korkea terminen hyötysuhde ja turvallisuus tekevät ydinenergiasta tärkeän tekijän hiilineutraaleiden polttoaineiden tuotannossa, alkaen kilpailukykyisestä vedyn tuotannosta esimerkiksi korkean lämpötilan elektrolyysissä. Ydinfuusioon perustuva fuusioenergia nähdään myöhemmän tulevaisuuden mahdollisuutena. Verrattuna ydinenergiaan, uusiutuvien energialähteiden kilpailukyky perustuu pieneen laitoskokoon ja nopeaan rakentamisen aikatauluun.
Biomassan käyttökelpoisuus energiantuotannossa korostuu. Biomassalla on luontaisesti edullisia ominaisuuksia:
Biopolttoaineiden tuotannossa tarvitaan raaka-aineeksi ja energialähteeksi vain biomassaa. Perinteisen biopolttoaineen tuottamisen sijasta biomassaa voidaan kohdella pääasiassa hiilineutraalina hiilen lähteenä, jolloin biomassan sisältämää hiiltä ei tuhlata, ja huomattava osa tarvittavasta energiasta tulee muista lähteistä.
Hiilineutraalien synteettisten polttoaineiden valmistuksessa tarvitaan:
Ilman sisältämä hiilidioksidi kelpaa myös hiilen lähteeksi polttoaineen valmistuksessa. Mahdollisimman välitöntä polttoaineen tuottamista ilmasta kerätystä hiilidioksidista on kehitetty. Hiilidioksidi siirtyy keräyslaitteistossa suoraan virtaavaan liuokseen, joka siirretään putkia pitkin erotukseen. Hiilivetypolttoaineen tuottamista ilman hiilidioksidista suoraan auringonvalolla on myös kehitetty. Uudella katalyytillä on siinä ratkaiseva merkitys.
Hiilineutraalien polttoaineiden tulevaisuudennäkymiä
Huoli fossiilisten polttoaineiden riittävyydestä ja ympäristövaikutuksista ovat johtaneet ponnisteluihin hiilineutraalien polttoaineiden kehittämiseksi. Vaihtoehtoisia hiilineutraaleja polttoaineita kehitettäessä aivan uusien prosessien käyttöönotossa ilmenee teknisiä ja taloudellisia epävarmuuksia. Esimerkiksi mikrolevien hyödyntäminen polttoaineiden tuotantoon on edistynyt odotettua hitaammin.
Hiilidioksidin kerääminen ilmasta synteettisten polttoaineiden tuotantoon on ollut kehitysponnistelujen kohteena. Kerätystä hiilidioksidista voidaan valmistaa metanolia ja siitä edelleen useita muita polttoaineita. Samoin hiilettömät polttoaineet kuten vety ja ammoniakki nousevat vaihtoehdoiksi. Näiden tuottamiseen kuluu runsaasti energiaa, jonka tulee olla hiilineutraalia. Entistä parempien katalyyttien kehittäminen tehostaa synteettisten polttoaineiden tuotantoa. Laivateollisuuden suunnitelmat hiilineutraalien ja hiilettömien polttoaineiden käyttöönottamiseksi ovat pitkällä. Hiileen pohjautuvien mutta hiilineutraalien synteettisten polttoaineiden odotetaan yleistyvän, sillä niille ovat kuluttajat ja jakeluverkostot valmiina olemassa.
Metsän biomassaan perustuvien biopolttoaineiden hiilineutraaliutta on arvosteltu sen vuoksi että metsät uusiutuvat hitaasti, ja välittömät hiilidioksipipäästöt tuotettua energiaa kohti ovat jopa suuremmat kuin kivihiilellä.
Schladming
Schladming on kaupunki Steiermarkin osavaltiossa Keski-Itävallassa. Schladmingissä asui vuoden 2014 alussa 4 402 asukasta, ja sen pinta-ala on 10,3 neliökilometriä. Asukastiheys on 430 asukasta neliökilometrillä.
Schladming on aiemmin ollut kaivoskaupunki. Sillä on yhteensä kolme ystävyyskaupunkia Saksassa, Ranskassa ja Japanissa. Nykyisin Schladmingissa harrastetaan alppihiihtoa. Siellä on järjestetty lajin MM-kilpailut kahdesti, vuosina 1982 ja 2013, ja siellä käydään vuosittain myös alppihiihdon maailmancupin osakilpailu.
Jean-Sébastien Aubin
Jean-Sébastien Aubin (s. 19. heinäkuuta 1977, Montreal, Québec) on kanadalainen uransa lopettanut jääkiekkomaalivahti.
Ura
Aubin aloitti uransa QMJHL:ssä, josta monet muutkin kanadalaiset maalivahdit ovat nousseet NHL:ään. Hän pelasi kolmessa joukkueessa, joista eniten Sherbrooke Fauconsissa. Hänen ammattilaisuransa alkoi ECHL:ssä, jossa hän pelasi Pittsburgh Penguinsin farmijoukkueessa Dayton Bombersissa. Penguins oli valinnut hänet NHL:n varaustilaisuudessa numerolla 76 vuonna 1995.
Aubin nousi Pittsburghin kokoonpanoon kaudeksi 1998–1999, jolloin hän pelasi Tom Barrasson kakkosvahtina. Seuraavalla kaudella Aubin nousi Pittsburghin ykkösvahdiksi. Hän voitti kauden aikana 20 ottelua ja tulokasmaalivahtien voittotilaston ykkönen. Seuraavien kausien aikana Aubin kärsi loukkaantumisista ja joutui taistelemaan peliajasta Johan Hedbergin kanssa. Aubin lähetettiin lopulta Wilkes-Barre/Scranton Penguinsiin AHL-liigaan kaudella 2002–2003.
Penguins ei uusinut Aubinin sopimusta kesällä 2004. Työsulkukaudella Aubin pelasi St. John's Maple Leafsissa ja kaudeksi 2005–2006 hän siirtyi vapaana agenttina Toronto Maple Leafsiin. Ensimmäinen Toronto-kausi meni AHL-liigan Toronto Marliesissa, mutta toisella kaudella hän oli Toronton kakkosmaalivahti. Kaudeksi 2007–2008 Aubin teki sopimuksen Los Angeles Kingsin kanssa. Hänet kaupattiin kuitenkin kesken kauden Anaheim Ducksiin.
Kesällä 2008 Aubin teki vuoden sopimuksen Philadelphia Flyersin kanssa, mutta joutui tyytymään pelipaikkaan vain farmijoukkueessa Philadelphia Phantomsissa. Aubin ei saanut paikkaa mistään NHL-joukkueesta, joten hän siirtyi Eurooppaan Saksan DEL-liigan DEG Metro Starsiin vuoden sopimuksella.
Aubin pelasi lopulta kolme kautta DEG Metro Starsissa. Ensimmäisellä kaudellaan hänet valittiin DEL-liigan parhaaksi maalivahdiksi. Sen jälkeen ura Saksassa ei sujunut enää aivan yhtä hyvin, ja kaudella 2011–2012 hän ajautui vaikeuksiin valmentaja Jeff Tomlinsonin kanssa. Bobby Goepfert nousi ykkösmaalivahdiksi, Aubin pelasi vain 16 ottelua. Seuraavaksi kaudeksi hän siirtyi Serie A:n HC Pustertal-Val Pusteriaan.
Uransa viimeiseksi jääneen kauden 2014–2015 Aubin edusti Ranskan pääsarjassa pelannutta Ducs d’Angersia.
Carlos Mortensen
Juan Carlos Mortensen (s. 13. huhtikuuta 1972, Ambato, Ecuador) on ecuadorilaissyntyinen espanjalainen pokeriammattilainen. Hänen lempinimensä on "El Matador". Mortensen syntyi Ecuadorissa, mutta on asunut suurimman osan elämäänsä Espanjassa. Vuonna 1997 hän muutti Yhdysvaltoihin pelaamaan pokeria. Mortensen on kaksinkertainen WSOP- ja kolminkertainen WPT-voittaja ja ainoa pelaaja, joka on pystynyt voittamaan molempien sarjojen mestaruusturnauksen.
Vuonna 2001 Carlos Mortensen voitti World Series of Pokerin pääturnauksen ja 1,5 miljoonaa dollaria. Tätä ennen hän oli ollut WSOP:n $ 3,000 No Limit Hold'em -turnauksessa seitsemäs vuonna 2000. Vuonna 2003 hän sai toisen WSOP-rannekkeensa voitettuaan $ 5,000 Limit Hold'em -turnauksen Las Vegasissa. Turnauksen ykköspalkinto oli 251 680 dollaria. Vuonna 2006 Mortensen pääsi finaalipöytään kolmessa WSOP-turnauksessa.
World Poker Tourin kolmannella kaudella lokakuussa 2004 Mortensen voitti Doyle Brunson North American Poker Championship -turnauksen. Siinä ykköspalkinto oli miljoona dollaria. Huhtikuussa 2007 Mortensen oli ykkönen Bellagiossa pelatussa WPT Championship -turnauksessa. Voittajana hän ansaitsi WPT-historian suurimman ykköspalkinnon: 3 970 415 dollaria. Mortensen on sijoittunut rahasijoille myös vuosien 2007 ja 2008 WSOP:n pääturnauksissa. Marraskuussa 2009 Mortensen voitti World Poker Finals -tapahtuman 4 800 dollarin texas hold'em -turnauksen.
Mortensen otti kolmannen WPT-voittonsa maaliskuussa 2010 WPT Hollywood Poker Openinissa. Ykköspalkinto oli 393 820 dollaria. Samalla hän ohitti Daniel Negreanun kaikkien aikojen WPT-rahalistalla. Tammikuussa 2011 hän voitti Aussie Millions -turnaussarjan kaksinpelimestaruuden ansaiten 130 000 Australian dollaria.
Kesäkuussa 2011 Mortensenin pokeriuran turnauspalkinnot ylittivät 10,7 miljoonaa dollaria.
Mortensenin entinen vaimo Cecilia Reyes Mortensen pelaa myös pokeriturnauksia. Pariskunta erosi vuonna 2006.
Robert Black
Robert Black (21. huhtikuuta 1947 – 12. tammikuuta 2016 ) oli skotlantilainen sarjamurhaaja. Hän raiskasi ja murhasi kolme sieppaamaansa tyttöä 1980-luvulla. Lisäksi hän sieppasi neljännen tytön, joka selvisi, ja yritti siepata viidennenkin. Häntä epäillään useista selvittämättömistä lapsiin kohdistuneista seksuaali- ja henkirikoksista jo 1970-luvulta.
Elämäkerta
Lapsena säännöllisesti väkivallan ja kiusaamisen kohteeksi joutunut Black vietti aikaa häntä nuorempien lasten kanssa ja harjoitti toisinaan seksuaalista väkivaltaa. Hänellä oli koko elämänsä ajan ollut jossakin määrin transsukupuolinen identiteetti.
Omien sanojensa mukaan Black rakasti 8-vuotiaasta lähtien esineiden työntämistä peräaukkoonsa. Hänen kasvatusäitinsä Margaret Tulip kuoli pojan ollessa 11-vuotias. 12-vuotiaana Black yritti tovereidensa kanssa joukkoraiskausta. Hän joutui siirtymään uuteen kasvatuskotiin kerran toisensa jälkeen, ja Musselburghin Red Housessa hän joutui itse seksuaalisen hyväksikäytön kohteeksi. Musselburghin-aikanaan Black kuitenkin kiinnostui jalkapallosta ja uinnista, joista jälkimmäisestä tuli hänen elinikäinen harrastuksensa.
Black jätti kasvatuskodin taakseen 15-vuotiaana ja toimi lähettipoikana Greenockissa. Hän käytti tyttöjä seksuaalisesti hyväkseen ja sai ensimmäisen tuomionsa 17-vuotiaana tapauksesta, jossa hän oli kuristanut 7-vuotiaan tytön tajuttomaksi ja masturboinut tämän päälle.
Black sai jälleen töitä Grangemouthissa ja aloitti seurustelun Pamela Hodgsonin kanssa. Suhde kuitenkin päättyi joitakin kuukausia myöhemmin. Uudessa työssään Black jatkoi pedofiilisten taipumustensa harjoittamista. Nuorisokodista vapauduttuaan hän siirtyi Lontooseen, jossa hän myöhemmin jäi kiinni pikkutytön lähentelystä ja lapsipornon hallussapidosta.
Oikeudenkäynti ja tuomio
14. heinäkuuta 1990 Black pidätettiin 6-vuotiaan tytön kidnappauksesta. Samalla hänen kotoaan paljastui laaja kokoelma lapsipornoa.
Black vastasi murhasyytteisiin vasta keväällä 1994. Hän kiisti syytteet, mutta sai elinkautisen tuomion. Epäselväksi on jäänyt, olivatko kolme siepattua tyttöä ainoat hänen surmaamansa.
Kuolema
Black kuoli 68-vuotiaana Maghaberryn vankilassa, Pohjois-Irlannissa.
Hunzibin kieli
Hunzibin eli gunzibin kieli (hunzibiksi гьонкьодалас мыц, gonkodalas myc) on hunzibien puhuma dagestanilainen kieli. Sitä puhutaan Dagestanin tasavallan Tsuntan piirin Gunzibin, Nahadan ja Garbutlin kylissä sekä Kiziljurtin piirin Novostalskin kylässä, jonne vuonna 1955 siirtyi osa aikaisemmin Tšetšeno-Ingušetian alueelle asutetuista hunzibeista.
1990-luvulla hunzibin puhujia arvioitiin olleen yli 800 henkeä. Venäjän vuoden 2002 väestönlaskennassa rekisteröitiin 1 800 kielen puhujaa, joista lähes kaikki Dagestanissa. Aiemmissa väestönlaskennoissa hunzibeja on pidetty avaareina. Vuoden 2010 väestönlaskennan mukaan Venäjällä on 1000 hunzibin puhujaa.
Hunzib kuuluu dagestanilaisten kielten avaarilaisen ryhmän didolaiseen alaryhmään, jossa se muodostaa bežtan kanssa erillisen itäisen ryhmän. Kielen sanastoon ja osittain myös fonetiikkaan on vaikuttanut erityisesti avaari. Murrejakoa ei ole. Hunzib toimii kieliyhteisön suullisen kanssakäymisen välineenä. Sivistyskielenään puhujat käyttävät avaaria ja venäjää. Suurin osa osaa myös bežtaa ja eräät georgiaa.
E.ON Ruhrgas
E.ON SE (aiemmin E.ON AG) on saksalainen energiayritys, joka on perustettu vuonna 2000. Yrityksen osakkeet on noteerattu Frankfurtin pörssissä. E.ON oli maailman suurin yksityisomistuksessa oleva energiayhtiö ja Euroopan toiseksi suurin ydinvoimayhtiö. Yhtiöllä on toimintaa Keski- ja Pohjois-Euroopassa, Venäjällä, Britanniassa ja Yhdysvalloissa. E.ON:n tytäryhtiö E.ON Ruhrgas AG on merkittävä maakaasun jakeluyhtiö Euroopassa. Venäjällä E.ON omisti OGK-4 -energiayhtiön ja 6,4 % Gazpromin osakekannasta. E.ON omisti enemmistön Espoon Sähkö Oy:n osakkeista, mutta nämä osakkeet E.ON on myynyt Fortumille.
E.ON Ruhrgas AG on E.ON -konserniin kuuluva yritys. Se on Saksan suurin maakaasun jakeluyhtiö ja yksi Nord Stream -kaasuputkihankeen osakkaista. Ruhrgas on merkittävä kaasun jakeluyhtiö myös monessa muussa Euroopan maassa. Suomessa E.ON Ruhrgas omistaa 20 % Gasumin osakekannasta.
Pentti Multanen
Eero Pentti Multanen (s. 27. marraskuuta 1920 Nurmes – k. 1989) oli suomalainen upseeri ja kenraaliluutnantti.
Multanen valmistui Kadettikoulusta jatkosodan aikana 1943 ja kävi sodan jälkeen Sotakorkeakoulun 1953. Hän työskenteli mm. Pohjanmaan jääkäripataljoonassa sekä 1. divisioonan esikunnassa ja opetti taktiikkaa Sotakorkeakoulussa 1961-1966. Multanen toimi Uudenmaan Jääkäripataljoonan komentajana vuodesta 1966, Taistelukoulun johtajana 1967–1971, jalkaväen tarkastajana 1971–1973, Sotakorkeakoulun johtajana 1973–1975 ja Pääesikunnan koulutuspäällikkönä 1975–1980, josta tehtävästä jäi kenraalikuntaan kuuluvana reserviin.
E.ON Ruhrgas
E.ON Ruhrgas vastaa muun muassa venäläisen Gazpromin toimittaman maakaasun maahantuonnista Saksaan sekä sen jakelusta.
E.ON Ruhrgasin sai maakaasunsa vuonna 2006 27 % Norjasta, 27 % Venäjältä, 19 % Hollannista, 16 % Saksasta, 9 % Isosta-Britanniasta ja 3 % Tanskasta.
Hiilivoima
E.ON:n hiilivoimaloista kolme on Euroopan 30:n eniten hiilidioksidia tuottavien voimaloiden joukossa. Asiaa tutkinut WWF määritti sijaluvun 30:lle absoluuttisesti eniten hiilidioksidia päästävälle voimalalle suhteellisen hiilidioksidipäästön mukaan (g CO2/kWh) 5/2007. Suurimmat CO2-päästöt olivat ruskohiilivoimaloissa (DEH, Vattenfall ja RWE). E.ON:n voimaloista listalla ovat Scholven Saksassa ja Ratcliffe ja Kingsnorth iso-Britanniassa.
Rukwajärvi
Rukwajärvi on matala laskujoeton järvi lounaisessa Tansaniassa, Itä-Afrikassa. Rukwajärven pinta-ala on noin 2 600 neliökilometriä, keskimääräinen syvyys 3 metriä ja korkeus merenpinnasta 793 metriä. Se sijaitsee Tanganjikajärven ja Njassajärven välissä. Rukwajärvi kuivuu ajoittain kokonaan ja sen vesi on suolapitoista. Rukwajärvi on kalaisa ja siellä elää virtahepoja ja krokotiilejä. Kalastus on tärkeä elinkeino paikallisille.
Luettelo televisiosarjan Breaking Bad jaksoista
right|300px Breaking Bad on ohjaaja-käsikirjoittaja Vince Gilliganin luoma yhdysvaltalainen televisiosarja. Sen esitys alkoi Yhdysvalloissa kaapelitelevisiokanava AMC:llä 20. tammikuuta 2008 ja Suomessa Nelosella 1. tammikuuta 2009. Sarjassa Walter Whitella (Bryan Cranston), 50-vuotiaalla albuquerquelaisella kemianopettajalla, todetaan olevan keuhkosyöpä. Turvatakseen perheensä elannon kuolemansa jälkeen hän päättää alkaa valmistaa metamfetamiinia entisen oppilaansa Jesse Pinkmanin (Aaron Paul) kanssa.
Sarjaa on tuotettu yhteensä viisi tuotantokautta. Suomessa kaksi ensimmäistä on esitetty Nelosella, kolmas ja neljäs kausi on esitetty Herolla. Viidettä tuotantokautta ei ole vielä esitetty Suomessa television ilmaiskanavilla, mutta DVD-julkaisuna kaikki viisi tuotantokautta ovat saatavilla. Lisäksi kaudet 2–5 on esitetty maksullisella Nelonen Prime -kanavalla. Netflix Suomi -palvelussa on katsottavissa sarjan kaikki tuotantokaudet.
Viides tuotantokausi (2012–2013)
!colspan="8;" style="background-color: #177245;"| Osa 1
!colspan="8;" style="background-color: #213D30;"| Osa 2
Luettelo Tallinnan julkisista taideteoksista ja muistomerkeistä
Luettelo Tallinnan julkisista taideteoksista ja muistomerkeistä kattaa Tallinnan pysyvästi julkisille paikoille asennetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Lyhenne (ark.) tarkoittaa suurempien monumenttien suunnittelussa ollutta arkkitehtia.
Ruutanajärvi
Ruutanajärvi voi tarkoittaa seuraavia:
Matthew Laborteaux
Matthew Laborteaux (s. 8. joulukuuta 1966 Los Angeles, Kalifornia), oikealta nimeltään Matthew Labyorteaux, on yhdysvaltalainen näyttelijä. Hän on näytellyt monissa televisiosarjoissa ja elokuvissa, esimerkiksi Albert Ingallsia televisiosarjassa Pieni talo preerialla vuosina 1978–1982. Hän on näytellyt myös elokuvassa Kauhu asuu naapurissa (1986) Paul Conwayta ja televisiosarjoissa Tietokonejengi ja Lemmenlaiva. Lisäksi hän on toiminut ääninäyttelijänä esimerkiksi televisiosarjassa Hämähäkkimies. Hänen sisaruksensa Patrick Labyorteaux ja Jane Laborteaux ovat myös näyttelijöitä.
Corbeil-Essonnes
Corbeil-Essonnes [kɔʁbɛj esɔn] on Ranskan kunta Pariisin eteläpuolen esikaupunkialueella. 47 500 asukkaan kaupunki kuuluu Essonnen departementtiin Île-de-Francen hallintoalueella ja sijaitsee Seinejoen varrella noin 29 kilometriä Pariisin keskustasta kaakkoon.
Corbeil-Essonnes syntyi vuonna 1951, kun Corbeil’n ja Essonnesin kunnat yhdistettiin. 1800-luvulla seutu tunnettiin jauhomyllyistään ja paperitehtaistaan. Nykyisin suurin työnantaja on elektroniikan komponentteja valmistava Altis Semiconductor.
Corbeil’hin pääsee RER-junalla D (asemat Corbeil-Essonnes ja Moulin-Galant) sekä Transilien Paris–Lyon -junalla (asemat Corbeil-Essonnes ja Essonnes-Robinson). Kaupungin läpi kulkee EuroVelo 3 -pyöräilyreitti.
911 (yhtye)
911 oli brittiläinen poikabändi, joka perustettiin vuonna 1995 ja jonka hajoamisesta ilmoitettiin virallisesti helmikuussa 2000. Vuonna 2005 yhtyeen entiset jäsenet esiintyivät jälleen yhdessä Hit Me Baby One More Time -TV-show’ssa. Uutta materiaalia ei ole kuitenkaan levytetty.
911:n levy-yhtiö oli Virgin Records. Yhtye julkaisi uransa aikana neljä albumia, joista viimeinen oli "greatest hits" -kokoelma vuodelta 1999. Yhtyeen tunnetuimpiin singleihin kuuluvat "The Day We Find Love" (1997), "More Than A Woman" (1998) sekä Dr Hook -cover "A Little Bit More" (1999).
911 julkaisi ensimmäisen singlensä vuonna 1996.
Rooman kansallinen keskuskirjasto
Rooman kansallinen keskuskirjasto on  Italian pääkaupungissa Roomassa toimiva Italian kansalliskirjasto. Se on perustettu vuonna 1876.
Kirjaston nykyisen, 31. tammikuuta 1975 avatun kirjastorakennuksen suunnittelivat arkkitehdit Massimo Castellazzi, Tullio Dell'Anese ja Annibale Vitellozzi.
Italiassa on ainakin kahdeksan kansalliskirjastoksi kutsuttua kirjastoa. Näistä keskeisimpiä ovat Rooman kansallisen keskuskirjaston ohella Firenzen kansallinen keskuskirjasto ja Napolissa sijaitseva Vittorio Emanuele III:n kansalliskirjasto.
Kloori
Kloori on halogeeneihin kuuluva alkuaine, jonka kemiallinen merkki on Cl (, kreikaksi khloros vaaleanvihreä), järjestysluku 17 ja atomimassa IUPACin standardin mukaisesti [35,446; 35,457] amu. Puhtaana se esiintyy kaksiatomisena pistävänhajuisena kaasuna (Cl2).
Ominaisuudet
thumb|left|Kloorikaasua lasiampullissa
Fysikaaliset ominaisuudet
Vapaana alkuaineena esiintyessään kloori on vihertävän keltainen, yli kaksi kertaa ilmaa tiheämpi, tukahduttavan hajuinen ja hyvin myrkyllinen kaasu. Se on voimakas hapettava, valkaiseva ja desinfioiva aine. Sitä voi 10 °C:n lämpötilassa liueta 3,1 litraa yhteen litraan vettä.
Kemialliset ominaisuudet
Kloori on suoloja muodostava halogeeni. Se yhdistyy helposti lähes kaikkien alkuaineiden kanssa. Kloori pystyy muodostamaan useita yhdisteitä anioniensa, kuten hypokloriitin (ClO-), kloraatin (ClO3-), kloridin (Cl-), kloriitin (ClO2-) ja perkloraatin (ClO4-), avulla.
Isotoopit
Kloori koostuu lähinnä kahdesta isotoopista, Cl-35 ja Cl-37, joiden suhteelliset osuudet luonnossa ovat 75,77 % ja 24,23 %. Luonnosta löytyy myös pieniä määriä radioaktiivista isotooppia Cl-36 suhteessa 7⋅10−13:1. Ilmakehässä Cl-36-isotooppia syntyy argon-36:sta kosmisten säteiden protonien vaikutuksesta. Maan- tai merenpinnan alla Cl-36-isotooppia syntyy neutronikaappauksella Cl-35:stä tai myonikaappauksella kalsium-40:stä. Cl-36 hajoaa rikki-36:ksi tai argon-36:ksi yhdistetyllä 308 000 vuoden puoliintumisajalla. Tämän hydrofiilisen isotoopin puoliintumisaika tekee sen sopivaksi geologiseen ajoitukseen 60 000 – 1 000 000 vuoden ikäisiin kohteisiin. Suuri määrä Cl-36-isotooppia syntyi myös vedenalaisissa ydinräjäytyksissä vuosina 1952–1958.
Historia
Kloorin löysi vuonna 1774 Carl Wilhelm Scheele, mutta hän ei pitänyt sitä alkuaineena, vaan arveli flogistonin selittävän aineen. Kloori sai nimensä 1810 Sir Humphry Davyltä, joka vakuutti sen olevan alkuaine.
Esiintyminen ja eristäminen
Suurin osa kloorista on natriumkloridina merivesissä. Maankuoren massasta 0,055 % on klooria. Yleisimmät klooria sisältävät mineraalit ovat pyromorfiitti (Pb5(PO4)3Cl), sarvihopea eli klooriargyriitti (AgCl) ja vuorisuola eli haliitti (NaCl).
Alkuainemuotoista klooria valmistetaan tavallisesti elektrolyysin avulla. Natriumkloridin vesiliuoksen läpi johdetaan sähkövirta, jolloin syntyy kloorikaasua. Ennen prosessissa on hyödynnetty elohopeakennoja, mutta nämä on korvattu turvallisemmilla materiaaleilla. Klooria voidaan valmistaa myös hapen avulla hapetus-pelkistysreaktiolla suolahaposta käyttäen kuparikatalyyttiä, mutta tämä on melko tehoton keino. Klooria voidaan valmistaa hapetus-pelkistysreaktion avulla antamalla suolahapon reagoida kupari(II)oksidin kanssa kuparikloridiksi, jonka jälkeen sen annetaan reagoida hapen kanssa.
Käyttö
Kloori voidaan erottaa klorideista hapettamalla tai elektrolysoimalla. Teollisuudessa erotus tehdään tavallisimmin elektrolysoimalla natriumkloridia. Laboratoriossa klooria valmistetaan antamalla kaliumpermanganaatin reagoida suolahapon kanssa. Kaikki kasvit tarvitsevat hivenaineena pienen määrän klooria, jota ne ottavat maasta Cl- -ionina. Kloorin tärkein tehtävä kasvissa on osallistua yhteyttämiseen. Kloori osallistuu viherhiukkasissa yhdessä mangaanin kanssa veden hajotukseen, joka tuottaa yhteyttämisessä tarvittavan vedyn. Kloori osallistuu myös kasvin suolatasapainon ylläpitoon ja esimerkiksi ilmarakojen avautumisen ja sulkeutumisen säätelyyn.
Klooria on käytetty myös taistelukaasuna ensimmäisessä maailmansodassa (ks. sinappikaasu) ja nykyisin esimerkiksi Syyrian hallitus tekee maan sisällissodassa kloorikaasuiskuja.
Myrkyllisyys
Kloorikaasu ärsyttää hengityselimiä ja silmiä erityisesti lapsilla ja vanhuksilla. Sen kaasumainen olomuoto ärsyttää limakalvoja ja nestemäisenä se polttaa ihoa. Pitkäaikainen altistus pienellekin määrälle kloorikaasua heikentää keuhkoja ja altistaa muille keuhkovaurioille.
Jo 3,5 miljoonasosaa klooria riittää hajun aistimiseen. Kloorille altistuessa ei kaasunpitoisuus saa ylittää 0,5 miljoonasosaa (40 tunnin työviikossa). Hetkellinen altistus suurelle kloorikaasupitoisuudelle voi johtaa keuhkopöhöön, jossa nestettä kerääntyy keuhkoihin, mikä puolestaan voi johtaa tukehtumiskuolemaan (1 000 miljoonasosaa tai enemmän).
Suomessa tapahtui kloorionnettomuus Rauma-Raahe Oy:n tehtaalla Raumalla vuonna 1947, jolloin 19 ihmistä kuoli ja yli sata altistui kloorikaasulle.
Jos kloorivalkaisuainetta sekoittaa virtsa-aineeseen tai ammoniakkiin, voi syntyä myrkyllisiä höyryjä, jotka koostuvat mm. kloorista ja typpitetrakloridista.
Bakelin departementti
Bakelin departementti on hallintoalue Tambacoundan alueella Senegalissa. Sen hallinnollinen keskus on Bakel. Departementin pinta-ala on 22 378 neliökilometriä. Asukkaita on 138 900 henkeä (vuonna 2013, väestönlaskenta).
Bakelin departementti on pinta-alaltaan yksi Senegalin suurimmista (11 % maan pinta-alasta). Se rajoittuu etelässä Tambacoundan alueen Kédougoun ja lännessä Tambacoundan departementteihin, pohjoisessa Saint Louisin alueeseen sekä idässä Maliin ja Mauritaniaan. Alue on pinnanmuodostukseltaan etupäässä tasankoa. Idässä virtaavat Senegal ja sen sivujoki Falémé. Niériko ja Badiara kuuluvat Gambiajoen vesistöön. Seutu kuuluu Sudanin ja Sahelin vyöhykkeisiin.
Departementtiin kuuluvat Bakelin ja Diawaran kunnat sekä Ballan, Goudirin, Kenieban, Kidirin ja Mouderin arrondissementit. Jälkimmäiset käsittävät 13 maaseutuyhteisöä. Asukasmäärältään departementti on yksi Senegalin pienimmistä (1,7 % maan väestöstä). Seudulta muuttaa paljon siirtolaisia muualle Afrikkaan ja Ranskaan.
Seudun pääelinkeinot ovat maanviljely ja karjanhoito. Myyntiin kasvatetaan puuvillaa ja maapähkinää. Kaupallinen keskus on Bakel.
Vittskövlen linna
pienoiskuva|Vittskövlen linna. Vittskövlen linna on linna Ruotsin Skånessa, Kristianstadin kunnassa. Se on yksi parhaiten säilyneitä pohjoismaisia renessanssilinnoja, ja yksi suurimmista linnoista Skånessa. Linnan rakennutti Jens Brahe 1500-luvulla puolustuslinnaksi. Nykyisin linna on Stjernswärdin suvun yksityisresidenssi.
Linnan liepeillä on puutarha, jonka on suunnitellut arkkitehti Adolf Fredrik Barnekow 1700-luvun jälkipuoliskolla. Lisäksi alueella sijaitsee vuoden 1840 tienoilta peräisin oleva englantilaistyylinen puisto. Linnan maatilarakennukset ovat peräisin 1800-luvun keskivaiheilta, ja niiden rakennustyyli jäljittelee keskiaikaista rakennustyyliä. Niiden suunnittelusta on vastannut professori Carl Georg Brunius.
Lee Brennan
Lee Anthony Brennan (s. 27. syyskuuta 1973) on englantilainen laulaja-lauluntekijä. Hän tuli tunnetuksi 1990-luvun brittiläisen poikabändi 911:n jäsenenä.
Brennan syntyi Carlislessa ja meni 14. syyskuuta 2006 naimisiin popmuusikko Lindsay Armaoun kanssa.
911-yhtye hajosi vuonna 2000. Brennan on jatkanut sen jälkeen uraansa lauluntekijänä.
Johan Reinhold Munck
thumb|Johan Reinhold Munck, [[Erik Johan Löfgrenin yliopiston tilauksesta postuumisti maalaama muotokuva vuodelta 1866.]] Johan Reinhold Munck (20. tammikuuta 1795 Hämeenlinna – 26. heinäkuuta 1865 Hausjärvi) oli aateliseen Munck af Fulkila -sukuun kuulunut vapaaherra, sotilas ja hallintoesimies.
Munckin isä oli maaherra Johan Henrik Munck. Venäjällä palvellut Munck tuli 1843 Haminan kadettikoulun johtajaksi. Yliopiston sijaiskansleriksi hänet nimitettiin 1855. Munck oli suosittu nuorisoa kohtaan osoittamansa ymmärryksen ja humaanisuuden vuoksi. Hän vaikutti J. V. Snellmanin nimittämiseen vuonna 1856 Helsingin yliopiston professoriksi. Munck oli Erkylän kartanon omistaja ja perusti kartanon alustalaisten lapsille Suomen ensimmäisen kansakoulun.
Munck oli aatelissäädyssä sukunsa edustaja valtiopäivillä 1863–1864. Vapaaherra, kartanonomistaja, tutkimusmatkailija ja valtiopäivämies Carl Otto Alexander Munck ja vapaaherra, insinööri, valtiopäivämies Nikolai Adolf Reinhold Munck olivat hänen poikiaan.
India Gate
India Gate on New Delhissä sijaitseva muistomerkki, joka on omistettu vuosina 1914–1919 Brittiläisen Intian joukoissa ensimmäisessä maailmansodassa sekä kolmannessa afgaanisodassa kuolleiden sotilaiden muistoksi.
Rakenne ja suunnittelija
India Gate on malliltaan triumfikaaren mallinen monumentaaliportti, joka on rakennettu punertavasta hiekkakivestä. Portin korkeus on 42 metriä. Se sijaitsee Rajpath-bulevardin (aiemmin nimellä Kings way) itäpäässä noin kilometrin päässä Connaught Place -aukiolta.
Muistomerkin on suunnitellut arkkitehti Edwin Lutyens, joka oli New Delhin pääarkkitehtina tuohon aikaan. Imperial War Graves Commission palkkasi Lutyensin ensimmäisen maailmansodan jälkeen suunnittelemaan Indian Gaten yhtenä useiden muiden muistomerkkien joukossa.
Muistomerkki rakennettiin noin 82 000 ensimmäisessä maailmansodassa kuolleen Brittiläisen Intian joukkojen sotilaan muistoksi. Sen peruskiven muurasi Connaughtin herttua vuonna 1921. Muistomerkin valmistuttua sen vihki käyttöön 12. helmikuuta 1931 paroni Irwin, joka oli tuolloin Intian varakuningas.
Lutyens ei suostunut ottamaan muistomerkkiin monensuuntaisia holvikaaria tai muita itämaisia aiheita ja tulosta on kuvattu paljolti Pariisin Riemukaaren kaltaiseksi.
Amar Jawan Jyoti
Kaaren alla sijaitsee Amar Jawan Jyoti, vuonna 1971 Intian–Pakistanin sodassa kuolleiden muistomerkki. Sen vihki käyttöön tuolloinen Intian pääministeri Indira Gandhi 26. tammikuuta 1972. Muistomerkin jalusta on punaista- ja mustaa graniittia. Jalustassa on pystyssä L1A1-itselataava kivääri piippu alaspäin ja sen perän päälle on asettu kypärä. Jalustan juurella on neljä tynnyrin muotoista uurnaa joista yhdessä palaa ikuinen tuli.
ZIS-5
ZIS-5 -kuorma-auto oli Neuvostoliiton tärkein kuljetusajoneuvo toisessa maailmansodassa. ZIS-5 perustuu yhdysvaltalaiseen Autocar-kuorma-autoon. Vuonna 1931 neljä kuorma-autoa laitettiin kokeeseen, jossa testattiin ajoneuvojen kestävyyttä ja luotettavuutta: kuorma-autot purettiin osiksi ja jokainen osa tutkittiin tarkasti. Uusi kuorma-auto, ZIS-5, todettiin erittäin kestäväksi. ZIS-5 kulki huonoimmallakin polttoainelaadulla ja kesti huoltajien laiminlyöntiäkin. Myöhemmin ZIS-5:stä tehtiin monia muunnoksia. Auto varustettiin esimerkiksi ”Stalinin urkuina” tunnetulla BM-13-raketinheitinjärjestelmällä.
ZIS-5 oli ensimmäinen Neuvostoliiton ulkomaille myymä automalli; vuonna 1934 sata autoa myytiin Turkkiin.
Smolnan luostari
thumb|Smolnan luostarin katedraali. Smolnan luostari on entinen ortodoksinen nunnaluostari ja sen alueella sittemmin sijainnut tyttökoulu Pietarissa Nevajoen varrella. Nykyisin luostarin katedraalia käytetään konserttisalina ja muissa rakennuksissa on valtion ja yliopiston laitoksia.
Luostari
Keisarinna Elisabet tilasi luostarin arkkitehti Bartolomeo Rastrellilta ja ajatteli asettua sinne viettämään vanhuuden päiviään. Keisarinna kuitenkin kuoli ennen luostarin valmistumista. Itse luostari on rakennettu vuosina 1748–1764. Asuinrakennusten ympäröimällä ristinmuotoisella pihalla luostarin keskipisteenä sijaitsee koristeellinen Smolnan katedraali, jota pidetään toisinaan Rastrellin merkittävimpänä työnä. Katedraali valmistui vasta 1830-luvulla arkkitehti Vasili Stasovin viimeistelemänä. Rakennuksissa oli luostari vain vuosina 1744–1764.
Koulu ja vallankumouksen jälkeen
Elisabetin kuoltua ja rakennuksen valmistuttua Katariina Suuri muutti suunnitelmia, ja rakennuksesta tulikin Venäjän ensimmäinen tyttökoulu, jossa ylhäiset neidot saivat koulutuksensa viimeisen silauksen ennen astumistaan seurapiirielämään. Kun koulu laajeni, vanhan alkuperäisen sinivalkoisen luostarirakennuksen viereen rakennettiin keltainen koulurakennus, Smolnan instituutti, joka sittemmin tuli tunnetuksi Lokakuun vallankumouksen päämajana, jossa Lenin piti toimistoaan 124 päivän ajan. Toisen maailmansodan jälkeen rakennus toimi Leningradin nyky- ja huomispäivän museona.
Eupomatiaceae
Kauluskukkakasvit (Eupomatiaceae) on siemenkasviheimo koppisiemenisten Magnoliales-lahkossa. Heimossa on vain kauluskukkien (Eupomatia) suku.
Tuntomerkit
Kauluskukkakasvit ovat puuvartiskasveja, joilla on kaksirivinen lehtiasento. Lehdet ovat korvakkeettomia ja aromaattisia. Kukat ovat melko kookkaita, ja niiden verholehdet muodostavat paksun ja kivisoluja sisältävän lakkimaisen rakenteen (calyptra), joka karisee kukan avautuessa. Toimivat heteet ympäröivät litteitä ja rauhasellisia joutoheteitä, jotka kaartuvat emiön ylle. Kukkapohjus on kovera. Erilliset emilehdet ovat ahtautuneet tiukasti yhteen ja ovat vartalottomia; luottipinta on johteinen. Heteet ja joutoheteet karisevat kukasta yhdessä ja muodostavat kasvin ympärille pieniä merivuokkoja muistuttavaa kariketta. Kukin hedelmöitynyt emilehti kehittyy marjamaiseksi hedelmäksi.
Kasvit voivat olla juurakollisia ja paksutyvisiä tai juurimukulallisia. Nivelten sisärakenteessa on epätavallisen paljon lehtiaukkoja (tavallisesti seitsemän, joskus jopa 11) johtojännelieriössä, ja kustakin aukosta lähtee tavallisesti seitsemän (vaihteluväli 5–11) johtojännettä lehteen. Kasveissa on myös erityssoluja. Kukat sijaitsevat ryhminä. Kukkalehdet kiinnittyvät pohjukseen kierteisesti. Kukat ovat kehättömiä, joutoheteitä on vähintään 15 ja ne ovat terälehtimäisiä, tyvestä yhteen kasvaneita, ja niissä on paljon rauhasia. Rakkomaisia emejä on paljon, ne ovat vaihtelevasti yhteen kasvaneita; siemenaiheita on kussakin 2–11.
Levinneisyys
Kauluskukkakasvit kasvavat Uudessa-Guineassa ja Itä-Australiassa.
Luokittelu
Heimossa on kolme kauluskukkien sukuun kuuluvaa lajia, ja lähin sukulaisheimo on annoonakasvit (Annonaceae). Niiden kanssa kauluskukkakasvit muodostaa yhteisen kladin Magnoliales-lahkon evoluutiopuussa. Kladin ominaisuuksia ovat muun muassa: siiviläputkien plastideissa on myös monikulmaisia proteiinikiteitä; ydinsäteet ovat 8–15 solurivin muodostamia; ruodin johtojänteet ovat poikkileikkaukseltaan kaarimaisia; haaran ainoa esilehti on adaksiaalinen eli varrenpuoleinen; tietynlainen lehtilavan silmuasento (conduplicate); kukat ovat kukinnoissa; hedelmä on enemmän tai vähemmän marjamainen.
Mirian II
Mirian II (, n. 90–20 eaa.) tai Mirvan oli Kaukasian Iberian (eli Georgian itäosan Kartlin) kuningas vuosina 30–20 eaa. Hänen hallituskautensa merkitsi Nebrotiani-dynastian eli Parnavaziani-dynastian jatkumon palaamista valtaan.
Mirian tunnetaan ainoastaan varhaiskeskiaikaisista georgialaisista kronikoista. Niiden mukaan hän oli kuningas Parnadžomin poika. Parnadžom joutui vävynsä prinssi Aršakin murhaamaksi, ja Aršak anasti Iberian kruunun. Mirian kannettiin Iraniin, jonka hovissa hän kasvoi aikuiseksi. Hän palasi Iberiaan persialaisen armeijan kanssa, tappoi Aršakin hallitsevan pojanpojan Bartomin eli Parnavaz II:n taistelussa ja tuli kuninkaaksi. Häntä seurasi hänen poikansa Aršak II.
Eupomatiaceae
Luokittelu
Kauluskukkien suvun lajit:
Silén
Silén on muun muassa seuraavien suomalaisten henkilöiden sukunimi:
Helsingin kauppakorkeakoulun ylioppilaskunta
Helsingin kauppakorkeakoulun ylioppilaskunta (KY) oli vuonna 1911 perustettu, ylioppilaskunta-asetuksella määrätty julkisyhteisö. Ylioppilaskunta lakkautettiin 1.1.2010 sen yhdistyessä osaksi Aalto-yliopiston ylioppilaskuntaa. Helsingin kauppakorkeakoulun ylioppilaskunnan toimintaa jatkaa vuonna 2010 perustettu Helsingin kauppatieteiden ylioppilaat ry, jonka nimi sittemmin keväällä 2016 muutettiin Aalto-yliopiston kauppatieteiden ylioppilaat ry:ksi toiminnan muutettua Otaniemeen.
KY oli sääntöjensä mukaan perustettu jäsentensä yhdyssiteeksi sekä edistämään heidän yhteiskunnallisia sosiaalisia ja henkisiä pyrkimyksiään ja opiskeluun ja opiskelijan asemaan yhteiskunnassa liittyviä pyrkimyksiä. Ylioppilaskunta toimi jäsentensä edunvalvojana erityisesti korkeakoulu- ja opintososiaalisissa asioissa. KY tarjosi jäsenilleen monenlaisia palveluja ja takasi taloudelliset resurssit laajalle harrastustoiminnalle.
Ylioppilaskunnan jäseniä olivat asetuksen mukaan kaikki entisessä Helsingin kauppakorkeakoulussa (HSE) ylempää tai alempaa korkeakoulututkintoa suorittaneet. Lisensiaatin- tai tohtorintutkintoa suorittavat pystyivät halutessaan liittymään ylioppilaskunnan jäseniksi.
Helsingin kauppakorkeakoulun ylioppilaskunnalla oli mittava omaisuus. Sen sijoitussalkun arvo oli syksyllä 2007 noin 60 miljoonaa euroa. Vuonna 2010 perustetty yhdistys (nyk. Aalto-yliopiston kauppatieteiden ylioppilaat ry) jatkaa ylioppilaskunnan toimintaa kylterien etujen ajajana.
1910-luku
Ensimmäisinä vuosina jäsenmäärä oli vain noin 70, ja toimintaa vaikeutti taloudellisten resurssien niukkuus. Toiminnalla pyrittiin kuitenkin jo silloin ajamaan opiskelijoiden etuja. Lisäksi Oppilasyhdistyksen nykyäänkin näkyviä aikaansaannoksia olivat ylioppilaskunnan oma lippu, kuntanauha ja -merkki. Vuosikymmenen loppua leimasivat epävakaisuudet, sisällissota ja pula-aika, ja syksyllä 1917 toiminta jouduttiin vuoden ajaksi keskeyttämään kokonaan.
1920-luku
Vuosikymmenen alussa voimakas uudistumisenhalu johti uuden, jatkuvuutta tavoittelevan Kauppakorkeakoulun Ylioppilaskunnan (KY) perustamiseen vuonna 1923. KY:n perustamisvuodeksi katsotaan kuitenkin jo Kauppakorkeakoulun Oppilasyhdistyksen syntymävuosi 1911. Vapaa-ajantoimintaa pyrittiin ahkerasti harjoittamaan esimerkiksi kaupungin eri ravintoloissa.